Stafetten består av 6 etapper i kvinneklassen og 8 etapper i herreklassen. Starten går fredag kveld der kvinnene løper tre nattetapper og herrene løper fire nattetapper. Deretter tar stafetten pause til neste dag hvor lagene går ut i jaktstart basert på nattens resultater. Det er tillatt at én enkelt løper deltar på både natt- og dagetappe, noe som gjør at et lag i kvinneklassen består av 3-6 løpere, mens et herrelag består av 4-8 løpere. Om en løper gjør nettopp dette, kalles det "å doble".